Erler

se inndeling!

Erler (Motacilla) er en gruppe små spurvefugler (Passeriformes) som inngår i erlefamilien (Motacillidae). Slekten teller 13 arter. Artene er i hovedsak utbredt i Eurasia og Afrika, men et par av dem hekker også i Alaska. Tre av artene hekker i Norge.

Biologi 
Fuglene i denne slekten kjennetegnes generelt av en smal og langstrakt kroppsbygning, rett nebb, lange, slanke ben og en veldig lang, spiss stjert. Voksne fugler har kontrasterende fjærdrakter i hvitt, svart, grått og gult, mens de gjerne er gråere og mer diffuse som ungfugler. Imidlertid er kortstjert (som tidligere ble behandlet som en sanger) svært avvikende, med sin stubbkorte stjert og ei heller dyster fjærdrakt selv hos voksne individer. Det vitenskapelige navnet på slekten følger av latin og kan oversettes som «vippestjert». De vippende bevegelsene fuglene har når de ferdes på bakken kan sies å være det primære kjennetegnet ved slekten, som på grunn av dette også kalles vippestjerter.

Inndeling 
Inndelingen og utbredelse følger Birds of the World. Norske navn på artene følger Norsk navnekomité for fugl.

 Passeriformes, spurvefugler
 Passeri, sangfugler
 Passerida
 Passeroidea
 Motacillidae, erlefamilien
 Dendronanthus, skogerle, monotypisk
 Motacilla, erler, 13 arter
 M. capensis, askeerle (det sørlige og sør-sentrale Afrika)
 M. clara, bergerle (Afrika sør for Sahara)
 M. bocagii, kortstjert (São Tomé utenfor kysten av Gabon)
 M. flaviventris, gulbukerle (Madagaskar)
 M. cinerea, vintererle (Norge (såvidt)/Eurasia og Afrika)
 M. flava, gulerle (Norge/Eurasia og Afrika)
 M. tschutschensis, østgulerle (Asia/Alaska)
 M. citreola, sitronerle (Finland/Eurasia)
 M. maderaspatensis, skjæreerle (Sør-Asia)
 M. samveasnae, mekongerle (Kambodsja, Laos og Vietnam)
 M. grandis, japanerle (Japan/Sør-Korea)
 M. aguimp, afrikaerle (Afrika)
 M. alba, linerle  (Norge/Eurasia/Alaska (såvidt) og Afrika)
 Madanga, madanga, monotypisk
 Anthus, piplerker, 42 arter
 Tmetothylacus, gullpiplerke, monotypisk
 Hemimacronyx, sitronpiplerker, 2 arter
 Macronyx, savannepiplerker, 7 arter

Referanser

Eksterne lenker 
 

Erler og piplerker